**A Kispesti Eötvös József Általános Iskola vizsgaszabályzata**

A tanulmányok alatti vizsgák szabályozásáról a 20/2012(VIII.31)EMMI rendelet rendelkezik. Ez a szabályzat a helyben szabályozandó vizsga részeire, követelményeire, és az értékelésre vonatkozik. A vizsgabizottság munkáját és magát a vizsgát az iskola igazgatója készíti elő. Az igazgató felel a vizsga jogszerű előkészítéséért és zavartalan lebonyolítása feltételeinek megteremtéséért. Az igazgató e feladata ellátása során:

- dönt minden olyan, a vizsga előkészítésével és lebonyolításával összefüggő ügyben, amelyet a helyben meghatározott szabályok nem utalnak más jogkörébe,

- írásban kiadja az előírt megbízásokat, szükség esetén gondoskodik a helyettesítésről,

- ellenőrzi a vizsgáztatás rendjének megtartását,

- minden szükséges intézkedést megtesz annak érdekében, hogy a vizsgát szabályosan, pontosan meg lehessen kezdeni és be lehessen fejezni.

Hatályba lépés:2017. 09. 01.

Osztályozó vizsgát kell tennie a tanulónak a félévi és a tanév végi osztályzat megállapításához, ha

- felmentették a tanórai foglalkozásokon való részvétele alól,

- engedélyezték, hogy egy vagy több tantárgy tanulmányi követelményének egy tanévben vagy az előírtnál rövidebb idő alatt tegyen eleget,

- 144 az 51. § (7) bekezdésében meghatározott időnél többet mulasztott, és a nevelőtestület döntése alapján osztályozó vizsgát tehet.

A vizsgázó pótló vizsgát tehet az igazgató által meghatározott vizsganapon, ha a vizsgáról neki fel nem róható okból elkésik, távol marad, vagy a megkezdett vizsgáról engedéllyel eltávozik, mielőtt a válaszadást befejezné. A vizsgázónak fel nem róható ok minden olyan, a vizsgán való részvételt gátló esemény, körülmény, amelynek bekövetkezése nem vezethető vissza a vizsgázó szándékos vagy gondatlan magatartására. Az igazgató engedélyezheti, hogy a vizsgázó a pótló vizsgát az adott vizsganapon tegye le, ha ennek a feltételei megteremthetők. A vizsgázó kérésére a vizsga megszakításáig a vizsgakérdésekre adott válaszait értékelni kell.

Osztályozó, különbözeti és beszámoltató vizsga esetén a vizsgát megelőző három hónapon belül kell a vizsgaidőszakot kijelölni azzal, hogy osztályozó vizsgát az iskola a tanítási év során bármikor szervezhet. A vizsgák időpontjáról a vizsgázót a vizsgára történő jelentkezéskor írásban tájékoztatni kell.

- A tanulmányok alatti vizsgát legalább háromtagú vizsgabizottság előtt kell tenni.

- A tanulmányok alatti vizsga vizsgabizottságának elnökét és tagjait az igazgató bízza meg.

- A vizsgabizottság elnöke jelenleg Sági Nicolette igazgatóhelyettes, a vizsgabizottság tagjai az adott évfolyamon a tantárgyat tanító vagy tanítható pedagógusok.

- A vizsgabizottság elnöke felel a vizsga szakszerű és jogszerű megtartásáért, ennek keretében meggyőződik arról, hogy a vizsgázó jogosult-e a vizsga megkezdésére, szükség estén kezdeményezi a szabálytalanul vizsgázók kizárását. Vezeti a szóbeli vizsgákat; a kérdező tanár csak az lehet, aki a vizsga tárgya szerinti tantárgyat tanítja. A vizsgabizottság értekezletein véleményeltérés esetén szavazást rendel el.

- Az iskola igazgatója írásban bízza meg a vizsgabizottság tagjait.

- A vizsga nappali tagozaton 8-16 óra között, esti tagozaton 8-20 óra között tartható.

- Az írásbeli vizsgán a vizsgateremben az ülésrendet úgy kell kialakítani, hogy a vizsgázók egymás ne zavarhassák, ne segíthessék. A vizsga kezdetekor a vizsgabizottság elnöke a vizsgáztató pedagógus jelenlétében megállapítja a jelenlévők személyazonosságát, ismerteti a szabályokat és a vizsgáztató pedagógus kiosztja a feladatlapokat, amelyeket előre le kell pecsételni az iskola bélyegzőjével. A rajzokat ceruzával, az egyéb írásbeli munkákat tintával kell elkészíteni. Az íróeszközökről a vizsgázó gondoskodik. Egyéb segédeszközökről, ha szükséges az intézmény gondoskodik.

A vizsgázó az írásbeli válaszok megkezdése előtt az átvett feladatlapon feltünteti nevét, a dátumot és a tantárgyat.

A vizsgázó számára az írásbeli feladatok megválaszolására rendelkezésre álló idő 30 perc.

Ha az írásbeli vizsgát bármilyen rendkívüli esemény megzavarja, az emiatt kiesett idővel a vizsgázó számára rendelkezésre álló időt meg kell növelni.

- A sajátos nevelési igényű, a beilleszkedési, tanulási, magatartási nehézséggel küzdő vizsgázó számára lehetővé kell tenni, hogy az iskolai tanulmányok során alkalmazott segédeszközt használja,

- A sajátos nevelési igényű, a beilleszkedési, tanulási, magatartási nehézséggel küzdő vizsgázó írásbeli vizsga helyett szóbeli vizsgát tehet,

Egy vizsganapon egy vizsgázó vonatkozásában legfeljebb három vizsgát lehet tartani.

Az írásbeli vizsga feladatlapjait a vizsgáztató pedagógus kijavítja (a vizsgáztató által használt tintától jól megkülönböztethető színnel) értékeli és aláírja.

Amennyiben az értékelő pedagógus szabálytalanságot észlel, haladéktalanul köteles jelezni a vizsgabizottság elnökének. Az elnök az esetről jegyzőkönyvet vesz fel, amit aláír a pedagógus, vizsgázó és az elnök. A vizsgázó különvéleményt írhat a jegyzőkönyvhöz.

- Egy vizsgázónak egy napra legfeljebb három tantárgyból szervezhető szóbeli vizsga.

A vizsgateremben egyidejűleg legfeljebb hat vizsgázó tartózkodhat. A szóbeli vizsgán a vizsgázó tantárgyanként húz tételt, vagy kifejtendő feladatot. A szóbeli vizsgán a vizsgázó tantárgyanként húz tételt vagy kifejtendő feladatot, és - amennyiben szükséges - kiválasztja a tétel kifejtéséhez szükséges segédeszközt. Az egyes tantárgyak szóbeli vizsgáihoz szükséges segédeszközökről a vizsgáztató tanár gondoskodik. Minden vizsgázónak 30 perc felkészülési időt kell biztosítani a szóbeli feladatot megelőzően. A vizsgázó a felkészülés alatt jegyzetet készíthet, de gondolatait szabad előadásban kell elmondania. Egy tantárgyból a feleltetés időtartama 10 percnél nem lehet több.

A vizsgabizottság tagjai a tétellel kapcsolatosan kérdéseket tehetnek fel a vizsgázónak, ha meggyőződnek róla, hogy a vizsgázó a tétel kifejtését befejezte, vagy súlyos logikai, tartalmi hibát vétett. A kérdező tanár csak az lehet, aki a vizsga tárgya szerinti tantárgyat az Nkt. 3. melléklete szerint taníthatja.

Ha a vizsgázó a tétel anyagában teljes tájékozatlanságot mutat, és feleletének értékelése nem éri el az elégséges szintet az elnök egy alkalommal póttételt húzathat vele.

A póttételre adott felelet minősítését úgy kell kialakítani, hogy az elért pontszámot el kell felezni és egész pontra kerekíteni, majd az osztályzatot ennek alapján kell kiszámítani.

Amikor a vizsgázó befejezte a tétel kifejtését, a vizsgabizottság elnöke rávezeti a javasolt értékelést a vizsgajegyzőkönyvre.

Két szóbeli vizsga között 15 perc pihenőidőt kell biztosítani.

Ha a szóbeli vizsgán a vizsgázó szabálytalanságot követ el, vagy a vizsga rendjét zavarja, a vizsgabizottság elnöke figyelmezteti a vizsgázót, aki befejezheti a szóbeli vizsgát, de a figyelmeztetés tényét a vizsgajegyzőkönyvben fel kell tüntetni.

A gyakorlati vizsgafeladatokat az iskola igazgatója hagyja jóvá. A vizsgafeladatok elvégzéséhez biztosítani kell a szükséges személyi és tárgyi feltételeket, be kell tartani a munkavégzésre vonatkozó munka-, tűz-, baleset- és egészségvédelmi előírásokat.

A gyakorlati vizsgafeladat végrehajtásához a vizsgáztató tanár által meghatározott idő áll rendelkezésre.

A gyakorlati vizsgát is érdemjeggyel kell értékelni. A vizsgamunkának maradandónak kell lenni, hogy az értékelő elvégezhesse az értékelést, és beírhassa a vizsgajegyzőkönyvbe a javasolt osztályzatot.

Az iskola igazgatója az írásbeli vizsga folyamán készített jegyzőkönyveket és a feladatlapokat - az üres és a piszkozatokat tartalmazó feladatlapokkal együtt - a kidolgozási idő lejártával átveszi a vizsgáztató pedagógusoktól. A jegyzőkönyveket aláírásával - az időpont feltüntetésével - lezárja, és a vizsgairatokhoz mellékeli.

Ha a vizsgázó a vizsga során szabálytalanságot követett el, az iskola igazgatójából és két másik - a vizsgabizottság munkájában részt nem vevő - pedagógusból álló háromtagú bizottság a cselekmény súlyosságát mérlegeli, és:

- a vizsgakérdésre adott megoldást részben vagy egészben érvénytelennek nyilvánítja, és az érvénytelen rész figyelmen kívül hagyásával értékeli a vizsgán nyújtott teljesítményt,

- az adott tantárgyból - ha az nem javítóvizsga - a vizsgázót javítóvizsgára utasítja.

A szabálytalansággal összefüggésben hozott döntést és annak indokait határozatba kell foglalni.

A tanuló félévi osztályzatáról a szülőt az értesítőben (az ellenőrzőben) kiállított félévi értesítőben kell tájékoztatni.

Ha a tantárgy oktatása félévkor fejeződik be, a tanuló osztályzatát az év végi bizonyítványban is fel kell tüntetni.

**A vizsgák részei és az értékelés rendje:**

|  |  |  |  |
| --- | --- | --- | --- |
|  | **vizsgarész** | | |
| **Tantárgy** | **írásbeli** | **szóbeli** | **gyakorlati** |
| Magyar nyelv | x | - | - |
| Magyar irodalom | - | x | - |
| Angol nyelv | x | - | - |
| Matematika | x | - | - |
| Fizika | x\* | x\* | - |
| Természetismeret | x | - | - |
| Kémia | x | - | - |
| Biológia | - | x | - |
| Művészetek, rajz | - | x | - |
| Informatika | - | - | x |
| Etika | - | x | - |
| Földrajz | x\* | x\* | - |
| Történelem | x\* | x\* | - |

*jelmagyarázat: x\* : esetileg változtatható*

A tanulmányok alatti vizsgának, az egyes tanulókra vonatkozó végleges minősítését (értékelését) a vizsgabizottság külön értekezletén hozza meg, és írja be a vizsgajegyzőkönyvbe.

A tanügyi dokumentumokba a tanulók egyéni vizsgajegyzőkönyvébe beírt adatokat (jegyeket) kell beírni.

Dufek János

igazgató